Държавен вестник, бр. 100, 2023 г., стр. 21

БРОЙ  100	
Д Ъ Р Ж А В Е Н  В Е С Т Н И К 	
СТР.  21  
от тях при условията на чл. 26з от институции 
по чл. 26з, ал. 6 или техни поделения, уста-
новени в Република България. 
Приложим закон при публикации в пресата
Чл. 101г. Този закон се прилага за издатели-
те на публикации в пресата, които са граждани 
на Република България или имат постоянен 
адрес или основно място на дейност в нея, 
граждани на държави – членки на Европейс- 
кия съюз, или имащи постоянен адрес или 
основно място на дейност в някоя от тях, или 
юридически лица, чието седалище, централна 
администрация или основно място на дейност 
се намира на територията на страната или на 
територията на такава държава.“
§ 75. В допълнителните разпоредби се 
правят следните изменения и допълнения:
1. В § 1а, ал. 3 думите „8 и“ се заличават.
2. В § 2:
а) в т. 3 накрая се добавя „качването му 
в цифрова форма и преобразуването му в 
машинночетим формат“;
б) създава се т. 3а:
„3а. „автоматизиран анализ на текст и 
информация“ е който и да е автоматизиран 
аналитичен способ, използван за анализ на 
текст и данни в цифрова форма, за създава-
нето на информация, включваща, но без да 
се ограничава до това, модели, тенденции и 
взаимовръзки;“
в) точка 5 се изменя така:
„5. „излъчване на произведение“ е включва-
нето му като част от радио- или телевизионна 
програма при първоначалното є разпрос-
транение чрез наземно радиоразпръскване 
в радиочестотния спектър, както и чрез 
непрекъсната съобщителна верига, водеща 
до спътник и оттам обратно до Земята чрез 
сигнали, носещи програми, под контрола и 
на отговорност на излъчващата радио- или 
телевизионна организация с оглед да бъде 
то прието, било пряко и индивидуално от 
публиката, било чрез посредничеството на 
друга организация, различна от радио- или 
телевизионната организация, когато тази друга 
организация не е ползвател по смисъла на 
този закон;“
г) в т. 5а думите „по безжичен път“ се 
заличават;
д) създават се т. 5б – 5з:
„5б. „предаване на произведение“ е включ-
ването му като част от радио- или телевизионна 
програма при първоначалното є, различно от 
излъчване, разпространение по електронна 
съобщителна мрежа, независимо от използ-
ваната технология, включително и онлайн 
(уебкастинг), под контрола и на отговорността 
на предаващата организация, с оглед да бъде 
то прието, било пряко и индивидуално от 
публиката, било чрез посредничеството на 
друга организация, различна от радио- или 
телевизионната организация, както и единното 
действие, извършвано от радио- или телеви-
зионна организация, която пряко въвежда 
сигналите – носители на нейната програма, и 
от разпространителя на тези сигнали, който 
ги доставя до публиката;
5в. „препредаване“ е всяко предназначено 
за приемане от публиката едновременно, 
изцяло и в непроменен вид последващо раз-
пространение на предназначена за приемане 
от публиката първоначално излъчвана или 
предавана в Република България или в друга 
държава радио- или телевизионна програма и 
включените в нея произведения и други обек-
ти, независимо от техническите способи, чрез 
които то се осъществява, ако първоначалното 
излъчване или предаване се извършва по 
електронна съобщителна мрежа, включително 
чрез спътник, но не и онлайн, при условие че:
а) препредаването се извършва от лице, 
различно от радио- или телевизионната ор-
ганизация, която е осъществила първоначал-
ното излъчване или предаване или под чийто 
контрол и на чиято отговорност е било осъ-
ществено това първоначално излъчване или 
предаване, независимо от начина, по който 
лицето, което извършва препредаването, по-
лучава сигналите – носители на програмата, 
и включените в нея произведения; и
б) когато препредаването е чрез услуга 
за достъп до интернет, както е определена в 
чл. 2, ал. 2, т. 2 от Регламент (ЕС) 2015/2120 
на Европейския парламент и на Съвета от 
25 ноември 2015 г. за определяне на мерки 
относно достъпа до отворен интернет и за 
изменение на Директива 2002/22/ЕО относно 
универсалната услуга и правата на потреби-
телите във връзка с електронните съобщи-
телни мрежи и услуги и на Регламент (ЕС) 
№ 531/2012 относно роуминга в обществени 
мобилни съобщителни мрежи в рамките на 
Съюза (ОВ, L 310/1 от 26 ноември 2015 г.), тя 
се извършва в среда, в която организацията, 
осъществяваща препредаването, предоставя 
по сигурен начин препредаването на потре-
бители, разполагащи с разрешение;
5г. „предлагане на електронен достъп до 
произведение“ е предоставянето му в цялост 
или на част от него чрез електронна съобщи-
телна мрежа на разположение на неограничен 
брой лица по начин, позволяващ достъпът до 
него да бъде осъществен от място и по вре-
ме, индивидуално избрани от всеки от тях, 
както и предоставянето му чрез електронна 
съобщителна мрежа на живо по начин, поз-
воляващ достъп до него да бъде осъществен 
от място, индивидуално избрано от всеки от 
тях (лайфстрийминг);
5д. „пряко въвеждане“ е технически процес, 
чрез който излъчващата или предаващата 
радио- или телевизионна организация доставя 
своите сигнали – носители на програми, на 
друга организация – разпространител на сиг-